als_Latn dik_Latn sag_Latn
Nga ana tjetër Partia Demokratike ka dorëzuar kërkesën në Kuvend për interpelancë me Kryeministrin Edi Rama, për këtë çështje.
Kërkesa është bazuar në nenin 97 të Rregullores së Kuvendit të Shqipërisë, ku parashikohet se: “Një Kryetar grupi parlamentar ose 7 deputetë mund të kërkojë zhvillimin e një interpelance për çështje urgjente”, me qëllim marrjen e një informacioni të plotë nga Kryeministri për rrahjen e dhunimin brutal të studentëve, të rinjve e të rejave, natën e 28 shkurtit duke u gdhirë 1 marsi.
Greva e urisë e studentëve të mjekësisë është ndërprerë nga policia e cila ka ndërhyrë dhe ka liruar ambientet e godinës së Infermierisë. Studentët pretendojnë se janë keqtrajtuar në ambientet e Drejtorisë së Policisë pas aksionit. Në një video amatore duket ndërhyrja e policisë dhe shoqërimi i dhjetëra studentëve nga ana e uniformave blu. Asnjë prej studentëve nuk ndodhet aktualisht në komisariate. Ata janë lënë të lirë në orët e para të paradites së të dielës, ndërsa thonë se protesta e tyre do të vijojë.
Mbrëmjen e së premtes, studentët të cilët kanë kaluar në universitetin publik pas mbylljes së disa universiteteve private dhe që kundërshtojnë tarifat e shkollimit, u takuan në mjediset e grevës edhe me ministren e Arsimit, Lindita Nikolla, por bisedimet nuk sollën asnjë marrëveshje.
als_Latn als_Latn als_Latn als_Latn